E E L N Õ U
NARVA LINNAVALITSUS
K O R R A L D U S

Narva			                    	 	                  	                  .___.2022.a nr _____ -k


Narva Muusikakooli õppetasu kehtestamine
1. Asjaolud ja menetluse käik
Kehtestatakse uued Narva Muusikakooli õppetasu suurused, mis on kehtivatest õppetasu suurustest suuremad 20% võrra. Õppetasu suurendamine on ajendatud Narva Muusikakooli majanduskulude märgatava suurenemisega ja vajadusega katta kooli ülalpidamisega seotud kulud. Alates 01.07.2022 tõusis elektrienergia hind keskmiselt 180% võrra ja vee hinnatõus alates 01.09.2022 moodustab ca 10%.
[bookmark: _GoBack]Ülaltoodud asjaolud toovad kaasa vajaduse suurendada tulusid tekkivate kulude katmiseks. Õppetasu suurendamisest tekkivate tulude arvelt kaetakse osaliselt Narva Muusikakooli ülalpidamiskulud, sh asutuse suurendatud majanduskulud.

1. Õiguslikud alused
Kohaliku omavalitsuse korralduse seaduse § 30 lõige 3 kohaselt linnavalitsus kehtestab oma korraldusega linna asutuse poolt osutatavate teenuste hinnad.

1. Otsus
3.1 Kehtestada Narva Muusikakooli õppeperioodil võetav õppetasu 30,00 eurot kuus.
3.2 Kehtestada Narva Muusikakooli kooriosakonna õppeperioodil võetav õppetasu 24,00 eurot kuus.
3.3 Kehtestada Narva Muusikakooli vabaõppe õppekavade õppeperioodil võetav õppetasu 36,00 eurot kuus.
3.4 Kehtestada Narva Muusikakooli täiskasvanute vabaõppe õppekavade õppeperioodil võetav õppetasu 110,00 eurot kuus.
3.5 Kehtestada tasu Narva Muusikakooli huvitegevuses osalemise eest 9,00 eurot kuus.
3.6 Kehtestada pilli lisatunni eest võetav õppetasu alljärgmiselt:
- suuruses 4,50 eurot – 1 kord nädalas, 
- suuruses 8,50 eurot – 2 korda nädalas.
3.7 Narva Muusikakooli direktoril on õigus vabastada vähekindlustatud peredest õppureid kuni 15% ulatuses huvikooli õppetasu üldsummast lapsevanema või hooldaja kirjaliku avalduse alusel kooskõlastatult Narva Linna Sotsiaalabiametiga.
3.8 Otsus õppetasust vabastamise kohta võetakse vastu kaks korda aastas 1. oktoobriks ja 1. veebruariks esitatud dokumentide alusel.

1. Rakendussätted
4.1 Korraldus jõustub 01.10.2022.
4.2 Tunnistatakse kehtetuks Narva Linnavalitsuse 23.12.2019. a korraldus nr 1032-k „Narva Muusikakooli õppetasu kehtestamine“.
4.3 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.



Katri Raik							
Linnapea							Üllar Kaljuste
Linnasekretär						

